ballastplanter
Store norske leksikon,Biologi,Vitenskapsgrener i biologien,Botanikk,Begreper i botanikken
Ballastplanter er planter som har kommet til landet som frø eller levende røtter med ballast på seilskuter.
Seilskutene hadde tunge seil og master, og måtte ha en tilstrekkelig tung last som kunne veie opp for dette. Dersom lasten ikke var tung nok, måtte de fylle opp med noe for å få nok vekt. Dette ble kalt ballast, og besto av for eksempel jord, stein eller grus.Ballasten ble dumpet ved en havneby når det ikke lenger var bruk for den. Dersom frø eller levende røtter hadde blitt med i ballasten, kunne disse spire og vokse der ballasten ble dumpet. Ofte kom ballasten fra varmere strøk enn Norge, og mange av ballastplantene klarte seg ikke lenge i det kjølige klimaet her til lands.Men noen arter har kommet inn som ballastplanter og etablert seg i norsk natur. Eksempler er saltsoleie, byreseda og stripetorskemunn. Ballastplanter kan spre seg som ugress eller strandplanter. Les mer i Store norske leksikon Ballast Planter på fremmedartslista Eksterne lenker Vest-Agder Museum: Ballastplanter på Odderøya Nordmøre museum: Ballasttrafikken på 1800-tallet